વેલેન્ટાઇન ડે નવો ઉન્માદ લઇને આવે છે. નવો થનગનાટ લઇને આવે છે. પ્રેમ રસ્તાથી આગળ ચાલવાની વાત છે. સાવ અમસ્તા થવાની વાત છે. એને માણવા માટે નિશ્ચિત ઉંમરની બાંહેધરી જરૂરી નથી. પહેલ વહેલો પ્રેમ એટલે શું? આ પહેલ વહેલા પ્રેમની વ્યાખ્યા દરેક ઉંમરે બદલાતી હોય છે. જોકે, ઘણાં એવાય હોય છે જે હંમેશા પૂછતાં જ રહે છે કે સાચો પ્રેમ કઇ ઉંમરે થાય? એમને એટલી પણ ખબર નથી હોતી કે પ્રેમ થાય એ જ ઉંમર સાચી કહેવાય...!